ଅବସର ସଙ୍କେତ ଦେଲେ ମାଲିଙ୍ଗା\nସେଣ୍ଟ ମୋରିଜ୍ (ସୁଇଜରଲାଣ୍ଡ), ୮।୨(ପି.ଟି.)- ଶ୍ରୀଲଙ୍କା ସ୍ପିଡ୍ଷ୍ଟାର ଲସିଥ୍ ମାଲିଙ୍ଗା କ୍ରିକେଟରୁ ଅବସର ନେଇ ଗୁରୁବାର ସଙ୍କେତ ଦେଇଛନ୍ତି। ଅନ୍ତର୍ଜାତୀୟ କ୍ରିକେଟ ସମେତ ଆଇପିଏଲ୍ କ୍ୟାରିୟର ମୋର ଶେଷ ହୋଇଗଲା ମାନସିକ ଭାବେ ନିଶ୍ଚିତ ହୋଇଗଲିଣି ବୋଲି ମାଲିଙ୍ଗା କହିଛନ୍ତି।\nଅବସର ସଙ୍କେତ ଦେଲେ ମାଲିଙ୍ଗା\t February 8th, 16:00 PM February 8th, 16:00 PM\nସେଣ୍ଟ ମୋରିଜ୍ (ସୁଇଜରଲାଣ୍ଡ), ୮।୨(ପି.ଟି.)- ଶ୍ରୀଲଙ୍କା ସ୍ପିଡ୍ଷ୍ଟାର ଲସିଥ୍ ମାଲିଙ୍ଗା କ୍ରିକେଟରୁ ଅବସର ନେଇ ଗୁରୁବାର ସଙ୍କେତ ଦେଇଛନ୍ତି। ଅନ୍ତର୍ଜାତୀୟ କ୍ରିକେଟ ସମେତ ଆଇପିଏଲ୍ କ୍ୟାରିୟର ମୋର ଶେଷ ହୋଇଗଲା ମାନସିକ ଭାବେ ନିଶ୍ଚିତ ହୋଇଗଲିଣି ବୋଲି ମାଲିଙ୍ଗା କହିଛନ୍ତି। ମାଲିଙ୍ଗାଙ୍କୁ ବୁଧବାର ମୁମ୍ବାଇ ଇଣ୍ଡିଆନ ଫ୍ରାଞ୍ଜାଇଜ ତା'ର ବୋଲିଂ ପରାମର୍ଶଦାତା ଭାବେ ନିଯୁକ୍ତ କରିଥିଲା। ପୂର୍ବରୁ ମାଲିଙ୍ଗା ଗତ ଏକ ଦଶନ୍ଧି ଧରି ମୁମ୍ବାଇ ଦଳର ସଦସ୍ୟ ରହିଥିଲେ ମଧ୍ୟ ଗତ ଆଇପିଏଲ୍ ଖେଳାଳି ନିଲାମୀରେ ତାଙ୍କୁ କୌଣସି ଫ୍ରାଞ୍ଜାଇଜ ନେବାକୁ ଆଗ୍ରହ ପ୍ରକାଶ କରି ନ ଥିଲେ। ନେଇ ଶ୍ରୀଲଙ୍କା କ୍ରିକେର୍ଟ (ଏସ୍ଏଲ୍ସି)ସହ କଥା ହୋଇନାହିଁ। କିନ୍ତୁ ମୁଁ ଏଠାରୁ ଗଲା ପରେ ପୁଣିଥରେ ଘରୋଇ କ୍ରିକେଟକୁ ପ୍ରତ୍ୟାବର୍ତ୍ତନ କରିବି, ଏବଂ ଶରୀର ମୋ ସହ ସାଥ୍ ଦେଉଛି ନା ନାହିଁ ତାହା ଦେଖିବି। ବର୍ତ୍ତମାନ କିନ୍ତୁ ମୋ ଆଇପିଏଲ୍ କ୍ୟାରିୟର ଶେଷ ହୋଇଯାଇଛି। ଏବେ ମୁମ୍ବାଇ ଇଣ୍ଡିଆନ୍ସ ଦଳର ଏକ ନୂତନ ଦାୟିତ୍ୱ ନେବାକୁ ଯାଉଛି। ଆଉଥରେ ମୁଁ ଆଇପିଏଲ୍ ଖେଳିବାର ସମ୍ଭାବନା କ୍ଷୀଣ ବୋଲି ଗୁରୁବାର ଏକ ସାକ୍ଷାତକାର ଅବସରରେ ମାଲିଙ୍ଗା କହିଛନ୍ତି। ଚଳିତ ସିଜନରେ ମୁମ୍ବାଇ ଦଳ ମୋତେ ରିଟେନ୍ କରି ନ ଥିବାରୁ ତାଙ୍କ ନିଷ୍ପତ୍ତିରେ ମୁଁ ଆଶ୍ଚର୍ଯ୍ୟ ହୋଇ ନ ଥିଲି। ମୁମ୍ବାଇ ସହ ଗତ ୧୦ ବର୍ଷ ମୋର ଭଲ ରହିଥିଲା ଏବଂ ବହୁତ କିଛି ହାସଲ କରିଥିଲି। କିନ୍ତୁ ଚଳିତ ବର୍ଷ ଫ୍ରାଞ୍ଚାଇଜ ମାଲିକ ମୋ ସହିତ କଥା ହୋଇ ତାଙ୍କ ଭବିଷ୍ୟତ ପ୍ଲାନିଂ ବିଷୟରେ କହିଥିଲେ। ସେମାନେ ଆଗାମୀ ୩ ବର୍ଷ ଲାଗି ଏକ ଭଲ ଟିମ୍ ତିଆରି କରିବାକୁ ଚାହୁଁଛନ୍ତି। ମୁଁ ମଧ୍ୟ ବୁଝିଯାଇଥିଲି ଯେ, ପ୍ରତିଦ୍ୱନ୍ଦ୍ୱୀତାମୂଳକ କ୍ରିକେଟରେ ମୋ କ୍ୟାରିୟର ସମାପ୍ତ ହୋଇସାରିଛି। କ୍ୟାରିୟର ପରିବର୍ତ୍ତନ କରିବାର ଏହା ଏକ ଠିକ୍ ସମୟ ବୋଲି ୩୪ ବର୍ଷୀୟ ଏହି ଡେଥ୍ ଓଭର ସ୍ପେଶାଲିଷ୍ଟ ବୋଲର ପ୍ରକାଶ କରିଛନ୍ତି।
